|  |  |
| --- | --- |
| Numri i lëndës: | 2018:056358 |
| Datë: | 24.12.2018 |
| Numri i dokumentit:  | 00194459 |

 **P.nr.251/18**

**NË EMËR TË POPULLIT**

**GJYKATA THEMELORE NE PEJE DEGA ISTOG – DEPARTAMENTI I PËRGJITHSHËM, Divizioni Penal,** sipas Gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurit B.K nga f.sh. R K. Gjakovë, i akuzuar për vepër penale, të “Kanosje” në vazhdimësi, nga neni 185 par. 2 lidhur me nenin 81 par.1 pika 1.1dhe pika 1.5 të KPRK-së, duke vendosur sipas aktakuzës së Prokurorisë Themelore në Pejë – Departamenti i Përgjithshëm, me PP/II.nr 1839/18 të datës 28.09.2018, në seancën publike të shqyrtimit fillestar të mbajtur me datë **04.12.2018,** në pranin e Prokurorit të Shtetit Lumturie Vuçetaj, dhe të pandehurit B K**,** Gjykata të njëjtën ditë mori dhe publikisht shpalli, ndërsa me dt.24.12.2018 e përpilojë këtë:

#  A K T GJ Y K I M

I pandehuri **B K**, i lindur me .., në fshatin R K. Gjakovë, tani me banim në GJ rr.“N.T” i biri i SH nënës M e gjinisë B, i martuar, baba i 2 fëmijëve, me numër personal ...ka të kryer shkollën e mesme, i pa punë ,i gjendjes së dobët ekonomike, Shqiptar, Shtetas i Republikës se Kosovës, i dënuar me parë nga ana e gjykatës, gjendet në liri.

**ËSHTË FAJTOR**

**Për shkak se:**

 **1**. Më dt. 19.09.2018 në kohë të pacaktuar e dëmtuara F B pranon nga i pandehuri i lartcekur fjalë kanosëse përmes rrjeteve sociale, ku dëgjohet biseda e tyre e siguruara përmes CD (Voice 125, minuta 2.18), ku i njëjti pasi ishte njoftuar se e dëmtuara kishte paraqitur rastin në polici, e kanos të njëjtën seriozisht me fjalët “*Jo më të vra, po me te masakru*” me çka të e dëmtuara shkakton frik dhe shqetësim se do ti ndodh diçka e keqe,

**2.** Më dt. 19.09.2018 në kohë të pacaktuar në I, e dëmtuara F B pranon nga i pandehuri i lartcekur mesazhe kanosëse nga nr. i tel .., numër ky në posedim të pandehurit, ku i njëjti e kanosë seriozisht të dëmtuarën më fjalët “ *o nale sa dush e ngo çka po të thomë shko paraqite në polici e ku dush se besën e zotit po ta jap se diçka njeva trupin barut kom me ta mush...... nesër shohim se kush jam unë veç nëse e nshoni Kosovën krejt dika kom me nxjerr hak*” me çka tek e dëmtuara shkakton frikë dhe shqetësim se do ti ndodhë diçka e keqe , po ashtu në të njëjtin numër e dëmtuara pranon edhe 25 thirrje ku e dëmtuara vazhdimisht nuk përgjigjet ndërsa i pandehuri e kërcënon me fjalët “*se po nuk e qele telefonin do të te vrasë*”,

* me çka në vazhdimësi ka kryer vepër penale, të “Kanosjes, nga neni 185 par . 2 lidhur me nenin 81 par.1 pika 1.1dhe pika 1.5 të KPRK-së

Andaj gjykata, ne bazë te nenit 4,7,8,9,10,17,21,41,43,49,50,51,52,73,74, 81,nenit 185 par. 2 lidhur me nenin 81 par.1 pika 1.1dhe pika 1.5 të KPRK-së, si dhe nenit 359, 360, 361, 365, 366 dhe nenit 463 par.2. të KPPRK-ës, të pandehurit i shqipton:

**DËNIM ME KUSHT**

**Ashtu që:**

**1**.Të pandehurit B.K Gjykata i përcakton dënim unik me burgim në kohëzgjatje prej **8 (tetë) muajsh** i cili dënim nuk do të ekzekutohet nëse i pandehuri në afatin ligjor **prej 2(dy) vitesh**, pas plotfuqishmërisë së këtij aktgjykimi nuk kryen ndonjë vepër të re penale.

**2**.Në dënimin e shqiptuar të pandehurit i është i llogaritur edhe koha e kaluar në arrest shtëpiak dhe paraburgim prej datës 19.09.2018 deri me dt. 18.10.2018,

**3**.I pandehuri obligohet që në emër të shpenzimeve të procedurës penale të paguaj paushallin gjyqësor në shumë prej **20(njëzet) euro**, si dhe ne emër të taksës për kompensimin e viktimave të krimit shumen prej **30 (tridhjetë) euro,** të gjitha këto ne afat prej 15 ditësh, pasi që aktgjykimi të bëhet i plotfuqishëm.

**4.**E dëmtuara Florjan B nga Istogu për realizimin e kërkesës pasurore juridike udhëzohet në kontest të rregullt juridiko-civil.

 **A r s y e t i m**

Prokuroria Themelore në Pejë – Departamenti i Përgjithshëm, pranë kësaj Gjykate ka ngritë aktakuzën më PP/II.nr.1839/18 të datës 28.09.2018, ndaj të pandehurit B.K nga Gjakova, duke e akuzuar për dy vepra penale të “Kanosjes” nga neni 185 par . 2 lidhur me të KPRK-së.

Gjykata ka mbajtur seancën e shqyrtimit fillestar me datë 04.12.2018, në prezencë të Prokurorit të Shtetit Lumturie Vuçetaj dhe të pandehurit B K, ndërsa duke mare për bazë se e dëmtuara F B i është bashkangjitur ndjekës penale sipas deklarimit të saj në Prokurori, gjykata në e ka ftuar ne seancën fillestare.

Prokurori i shteti para leximit të aktakuzës deklaroj se bëjë përmasimin e kualifikimit juridik të veprave penale, pasi qe kemi të bëjmë më dy vepra të njëjta, kohen e njëjtë dhe e dëmtuara është e njëjte dhe mbi ketë bazë duhet të jetë me çka ka kryer vepre penale në vazhdimësi ka kryer vepër penale, të “Kanosjes, nga neni 185 par . 2 lidhur me nenin 81 të KPRK-së

Gjatë shqyrtimit fillestar, pas leximit te aktakuzës nga ana e prokurorit të shtetit, i pandehuri deklaroi: se e pranoj fajësinë për veprat penale për te cilat akuzohem, me vjen keq për rastin qe me ka ndodhur, prej asaj kohe nuk e kam kanosur fare te dëmtuarën, ju premtoj se nuk do ta kanos ne te ardhmen, është hera parë qe bije ndesh me ligjin.

Gjykata lidhur me pranimin e fajësisë nga i pandehuri, kërkojë edhe mendimin e Prokurori të shtetit i cili deklaroi: pajtohet me pranimin e fajësisë, i cili pranim ka mbështetje ne provat qe gjenden ne shkresat e lendes, dhe është bere komfor dispozitave ligjore dhe propozoj gjykatës qe me rastin e marrjes se vendimit mbi dënim pranimi e fajësisë te marr si rrethanë lehtësuese, ndërsa si rrethanë renduese te merret e kaluara e tij kriminale..

Pas deklarimit te të pandehurit dhe mendimit te prokurorit se nuk e kundërshton pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPRK-se janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e të pandehurit.

Duke pas parasysh se gjykata ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPK-së, si dhe faktin se janë plotësuar të gjitha kushtet nga neni 248 par.1 të KPPK-së, atëherë ne ketë çështje penale nuk është zbatuar procedura e provave, por gjykata pas deklarimit te të pandehurit se e pranon fajësinë për dy veprat penale me të cilat akuzohet, ka vazhduar me shqiptimin e dënimit në kuptim të nenit 248 par.4 të KPPK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktakuzës. Nga gjendja e vërtetuar faktike si është përshkruar rrjedh se në veprimet e të pandehurit B.Kqëndrojnë të gjitha elementet e vepraves penale të “Kanosjes” në vazhdimësi, nga neni 185 par . 2 lidhur me nenin 81 par.1 pika 1.1dhe pika 1.5 të KPRK-së.

Sa i përket fajësisë gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitë të aktgjykimit pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale te të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 73dhe 74 te KPRK-se. Kështu si rrethana lehtësuese për të pandehurin,gjykata ka vlerësuar se i pandehuri ka treguar sjellje korrekte gjate shqyrtimit fillestar e për me tepër ka pranuar fajësinë dhe është ndier i përgjegjshëm për veprimet e tij, duke shprehur keqardhje për veprën e kryera dhe duke shtuar se prej asaj kohe nuk e ka kanosur të dëmtuarën. Të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Rrethanë rënduese gjykata gjeti shkallën e lartë të pjesëmarrjes dhe dashjes se tij në kryerjen e këtyre veprave penale, pasi qe i njëjti me paramendim disa here radhazi i ka dërguar të dëmtuarës mesazhe kanosëse, me qellim të frikësimit dhe shkaktimit të ankthit.

Rrethanë renduese gjykata ka marrë edhe faktin se i pandehuri ka qenë i dënuar edhe me parë nga kjo gjykatë pre vepër penale të ngacmimit nga neni 186 par 1 lidhur me par.4 të KPRK-së, sipas aktgjykimit me Pnr.276/18 i dt.04.12.2018, ku është dënuar me dënim me gjobë.

Gjykata ka ardhur në përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e të pandehurit ne kryerjen e veprave penale ne të ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 41 te KPRK-se.

Duke u bazuar ne nenin 450 par. 2 nen par. 2.6 te KPPK-së, gjykata ka përcaktuar paushallin gjyqësore si në dispozitiv të këtij aktgjykimi.

Vendimi për kompensimin e viktimave të krimit është marrë konform nenit 39 par.3 nënpar 3.1 të Ligjit nr.05/L-036 për Kompensimin e Viktimave të Krimit.

Gjykata e ka udhëzuar të dëmtuarën në kontest civil, në kuptim të nenit 463 par. 1 dhe 2 të KPPRK-së.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA ISTOG**

 **DEPARTAMENTI I PËRGJITHSHËM**

**P.nr.251/18 më datë 04.12.2018**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.